EL Επίσημη Εφημερίδα της Ευρωπαϊκής Ένωσης C 102/13

Συνοπτικό δελτίο κοινοποιούμενο από τα κράτη μέλη για τις κρατικές ενισχύσεις που χορηγούνται σύμφωνα με τον κανονισμό (ΕΚ) αριθ. 1857/2006 της Επιτροπής σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρομεσαίες επιχειρήσεις που δραστηριοποιούνται στους τομείς της παραγωγής, μεταποίησης και εμπορίας γεωργικών προϊόντων όπως τροποποιήθηκε με τον κανονισμό (ΕΚ) αριθ. 70/2001

(2008/C 102/06)

Αριθμός ενίσχυσης: XA 299/07

Κράτος μέλος: Ιρλανδία

Περιφέρεια: Ολόκληρο το κράτος μέλος

Τίτλος του καθεστώτος ενισχύσεων ή επωνυμία της επιχείρησης που λαμβάνει μεμονωμένη ενίσχυση: Third level non-degree courses in Equine Science at the International Equine Institute (IEI), University of Limerick (UL)

Νομική βάση: National Development Plan 2007-2013

Ετήσιες δαπάνες που προβλέπονται στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην επιχείρηση: 2,411 εκατ. EUR για τις επιλέξιμες δαπάνες που πραγματοποιήθηκαν κατά το χρονικό διάστημα 2007-2013

Μέγιστη ένταση ενίσχυσης: 100 % των επιλέξιμων δαπανών

Ημερομηνία έναρξης εφαρμογής:

Διάρκεια του καθεστώτος ενισχύσεων ή της μεμονωμένης ενίσχυσης: Έως τις 31 Δεκεμβρίου 2013

Στόχος της ενίσχυσης: Στόχος του καθεστώτος είναι η κατάρτιση και διδασκαλία προγραμμάτων τριτοβάθμιων σπουδών χωρίς ακαδημαϊκό πτυχίο στο χώρο της επιστήμης των ιπποειδών, για να καλυφθούν οι ανάγκες του βιομηχανικού κλάδου ιπποειδών. Περιλαμβάνει μαθήματα στους χώρους του πανεπιστημιακού ιδρύματος και εξ αποστάσεως σε επίπεδο πιστοποιητικού σπουδών/διπλώματος, καθώς και περαιτέρω μαθήματα πληροφόρησης, σεμινάρια και εκπαιδευτικές υπηρεσίες.

Η εν λόγω ενίσχυση χορηγείται βάσει του άρθρου 15 του κανονισμού (ΕΚ) αριθ. 1857/2006 — Παροχή τεχνικής υποστήριξης στον γεωργικό τομέα

Σχετικός(-οί) τομέας(-είς): Ιπποειδή

Ονομασία και διεύθυνση της χορηγούσας αρχής:

Department of Agriculture, Fisheries and Food, Agriculture House Kildare Street Dublin 2 Ireland

Διεύθυνση στο Διαδίκτυο: http://www.agriculture.gov.ie/index.jsp?file=schemes/equine_ndp/IEI/terms.xml

Αριθμός ενίσχυσης: XA 300/07

Κράτος μέλος: Ιρλανδία

Περιφέρεια: Ολόκληρο το κράτος μέλος

Τίτλος του καθεστώτος ενισχύσεων ή επωνυμία της εταιρείας που λαμβάνει μεμονωμένη ενίσχυση: Depopulation Grant Scheme (Bovine TB and Brucellosis)

Νομική βάση: Diseases of Animals Act 1966

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: Το συνολικό ποσό της ενίσχυσης που χορηγείται στο πλαίσιο του παρόντος καθεστώτος εξαρτάται από το επίπεδο της νόσου που, με τη σειρά του, προσδιορίζει τον αριθμό των οροθετικών ζώων που έχουν εντοπιστεί και τον αριθμό των εκμεταλλεύσεων στις οποίες επιβάλλονται περιορισμοί λόγω φυματίωσης και βρουκέλλωσης των βοοειδών. Ως εκ τούτου, δεν είναι δυνατό να προβλεφθεί το επίπεδο των δαπανών για την περίοδο 2007-2013. Συνεπώς, τα αριθμητικά δεδομένα που παρατίθενται στη συνέχεια για τις προγραμματισμένες δαπάνες βασίζονται στα τρέχοντα επίπεδα των νόσων και στις αναμενόμενες δαπάνες το 2007:

Μέγιστη ένταση της ενίσχυσης: 100 %

Ημερομηνία εφαρμογής:

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Το «Depopulation Scheme» (καθεστώς για την απομάκρυνση ζώων) εφαρμόζεται σε συνεχή βάση, καθώς συνδέεται άμεσα με το επίπεδο της φυματίωσης και της βρουκέλλωσης στην Ιρλανδία. Το καθεστώς θα εξακολουθήσει να εφαρμόζεται μέχρι την εξάλειψη των δύο αυτών νόσων

Στόχος της ενίσχυσης: Αποζημίωση των κτηνοτρόφων για τις ζημιές λόγω κοινοποίησης των αποτελεσμάτων και εξάλειψης των οροθετικών για φυματίωση και βρουκέλλωση ζώων. Οι επιχορηγήσεις για την απομάκρυνση ζώων εξασφαλίζουν στον ιδιοκτήτη της αγέλης εισόδημα κατά τη διάρκεια της περιόδου εφαρμογής των μέτρων περιορισμού.

Αποθάρρυνση της αποσιώπησης της νόσου.

Η ενίσχυση αυτή χορηγείται σύμφωνα με το άρθρο 10 παράγραφος 2 του κανονισμού (ΕΚ) αριθ. 1857/2006 — Ενισχύσεις για την αντιμετώπιση νόσων ζώων και φυτών και της προσβολής από επιβλαβείς οργανισμούς

Σχετικός(-οί) κλάδος(-οι): Βοοειδή

Ονομασία και διεύθυνση της χορηγούσας αρχής:

Department of Agriculture, Fisheries and Food Maynooth Business Park Maynooth, Co. Kildare Ireland

Διεύθυνση στο Διαδίκτυο: http://www.agriculture.gov.ie/animal_health/ERAD/ERAD_comp_scheme07.doc

Αριθμός ενίσχυσης: XA 307/07

Κράτος μέλος: Σλοβακική Δημοκρατία

Τίτλος του καθεστώτος ενίσχυσης: Schéma štátnej pomoci na úhradu straty spôsobenej nepriaznivými poveternostnými udalosťami na poľnohospodárskych plodinách

Νομική βάση:

— § 13 nariadenia vlády Slovenskej republiky č. 369/2007 Z. z. z 8. augusta 2007 o niektorých podporných opatreniach v pôdohospodárstve,

— zákon č. 231/1999 Z. z. o štátnej pomoci v znení neskorších predpisov,

— αρθρο 11 παράγραφος 1 και άρθρο 2 παράγραφος 8 του κανονισμού (EΚ) αριθ. 1857/2006 της Επιτροπής, της 15ης Δεκεμβρίου 2006, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001

Ετήσια δαπάνη που προβλέπεται στο πλαίσιο του καθεστώτος: Το ποσό της χρηματοδότησης που διατίθεται για το καθεστώς αυτό δημοσιεύεται από το υπουργείο στον ιστότοπο: www.mpsr.sk

Το ποσό της χρηματοδότησης που διατίθεται στο πλαίσιο του καθεστώτος για το 2007 ανέρχεται σε 100 εκατ. SKK.

Το ποσό της χρηματοδότησης που διατίθεται στο πλαίσιο του καθεστώτος για ένα έτος, από το 2008 ανέρχεται σε 200 εκατ. SKK.

Το συνολικό κονδύλιο που προβλέπεται για την απόδοση των ετήσιων ασφαλίστρων για την περίοδο 2008-2013 ανέρχεται σε 1 200 εκατ. SKK

Μέγιστη ένταση ενίσχυσης: Η ακαθάριστη ένταση της ενίσχυσης που μπορεί να χορηγηθεί στους καλλιεργητές έχει ως εξής:

Ημερομηνία εφαρμογής: Οκτώβριος 2007

Διάρκεια του καθεστώτος ενίσχυσης ή της χορήγησης μεμονωμένης ενίσχυσης: Μέχρι τις 31 Δεκεμβρίου 2013

Στόχος της ενίσχυσης: Στόχος της ενίσχυσης είναι η στήριξη των μικρομεσαίων επιχειρήσεων στον τομέα της παραγωγής φυτικών προϊόντων και ο περιορισμός των κινδύνων που ενέχουν για την παραγωγή γεωργικών προϊόντων οι δυσμενείς καιρικά φαινόμενα. Εξομοιώνονται με θεομηνίες οι κάτωθι δυσμενείς καιρικά φαινόμενα:

Οικονομικοί τομείς: Πρωτογενής παραγωγή των γεωργικών προϊόντων που απαριθμούνται στο παράρτημα I της συνθήκης ΕΚ

Ονομασία και διεύθυνση της χορηγούσας αρχής: Χορηγούσα αρχή:

Ministerstvo pôdohospodárstva SR

Dobrovičova ul. č. 12

SK-812 66 Bratislava

Tel. (421) 59 26 61 11

Δικτυακός τόπος:

http://www.land.gov.sk/index.php?navID=153&id=412

Αρχή διαχείρισης:

Pôdohospodárska platobná agentúra

Dobrovičova ul. č. 12

SK-815 26 Bratislava

Tel. (421) 59 26 61 11

Δικτυακός τόπος:

http://www.land.gov.sk/apa/index.php?p=DP_metpok

Άλλες πληροφορίες: Ενίσχυση μπορεί να χορηγηθεί μόνο στις μικρές και μεσαίες επιχειρήσεις σύμφωνα με τους όρους του παραρτήματος I του κανονισμού (EΚ) αριθ. 70/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις. Η ενίσχυση θα χορηγηθεί με τη μορφή εφάπαξ καταβολής, το ακαθάριστο ποσό της οποίας καθορίζεται ανωτέρω

Εγκρίθηκε από τον: Ing. Ľubomír Miček, PhD, Γενικό Διευθυντή, Τμήμα Αγροτικής Ανάπτυξης, Υπουργείο Γεωργίας της Σλοβακικής Δημοκρατίας

Αριθμός ενίσχυσης: XA 308/07

Κράτος μέλος: Ισπανία

Περιφέρεια: Navarra

Τίτλος του καθεστώτος ενισχύσεων ή επωνυμία της εταιρείας που λαμβάνει μεμονωμένη ενίσχυση: Ayudas al fomento de procesos de integración cooperativa, en el marco de la reestructuración del sector de cooperativas agrarias

Νομική βάση: Orden foral de la consejera de desarrollo rural y medio ambiente, por la que se establecen las normas que regirán la concesión de ayudas al fomento de procesos de integración cooperativa, en el marco de la reestructuración del sector de cooperativas agrarias

Σχεδιαζόμενη ετήσια δαπάνη βάσει του καθεστώτος ή συνολικό ποσό της μεμονωμένης ενίσχυσης που χορηγείται στην εταιρεία: 1,187 εκατ. EUR

Μέγιστη ένταση ενίσχυσης: 250 000 EUR για δαπάνες εκκίνησης σχετικά με τη σύσταση ομάδων παραγωγών.

Έως και 50 % για την κάλυψη της παροχής τεχνικής στήριξης στον γεωργικό τομέα

Ημερομηνία εφαρμογής:

Διάρκεια του καθεστώτος ή χορήγησης της μεμονωμένης ενίσχυσης: 15 Νοεμβρίου 2007 έως 31 Δεκεμβρίου 2013

Στόχος της ενίσχυσης: Ενισχύσεις εκκίνησης για τη σύσταση ομάδων παραγωγών. Άρθρο 9 παράγραφος 3 του κανονισμού (EΚ) αριθ. 1857/2006. Επιλέξιμες δαπάνες: η προμήθεια εξοπλισμού γραφείου, περιλαμβανομένης της προμήθειας υλικού και λογισμικού ηλεκτρονικών υπολογιστών, οι δαπάνες για διοικητικό προσωπικό, τα γενικά έξοδα και οι νομικές και διοικητικές αμοιβές. Η εκμίσθωση γραφείων στις τιμές της αγοράς. Στην περίπτωση της αγοράς κτιρίων, οι επιλέξιμες δαπάνες πρέπει να περιορίζονται στο κόστος εκμίσθωσης στις τιμές της αγοράς.

Ενίσχυση για την παροχή τεχνικής στήριξης στον γεωργικό τομέα. Άρθρο 15 παράγραφος 2 του κανονισμού (EΚ) αριθ. 1857/2006. Επιλέξιμες δαπάνες: παροχή συμβουλευτικών υπηρεσιών από τρίτους, οι οποίες δεν συνιστούν διαρκή ή περιοδική δραστηριότητα και δεν σχετίζονται με τις συνήθεις λειτουργικές δαπάνες της εταιρείας: συμβολαιογραφικά έξοδα, έξοδα καταχώρισης, αδειών, ελέγχων και μελετών για τη χρηματοδότηση του σχεδίου συγχώνευσης συνεταιρισμών

Σχετικός(-οί) τομέας(-είς): Γεωργικοί συνεταιρισμοί

Ονομασία και διεύθυνση της χορηγούσας αρχής:

Gobierno de Navarra. Departamento de Desarrollo Rural y Medio Ambiente C/ Tudela, 20 E-31003 Pamplona

Διεύθυνση στο Διαδίκτυο: http://www.cfnavarra.es/agricultura/COYUNTURA/AyudasEstado/pdfs/STNO0746%20OF.pdf

Άλλες πληροφορίες:

Dirección General de Desarrollo Rural y Medio Ambiente C/ Tudela, 20 E-31003 Pamplona Tel. (34) 848 42 29 33 E-mail: izabalzv@cfnavarra.es Gobierno de Navarra

Αριθμός ενίσχυσης: XA 309/07

Κράτος μέλος: Ισπανία

Τίτλος του καθεστώτος ενίσχυσης ή επωνυμία της επιχείρησης που λαμβάνει μεμονωμένη ενίσχυση: Subvenciones destinadas a las asociaciones y organizaciones de criadores de razas ganaderas puras, para la conservación, selección, mejora y fomento de las razas puras de ganado de producción

Νομική βάση: Proyecto de Orden APA/…/2007, por la que se establecen las bases reguladoras de las subvenciones destinadas a las organizaciones y asociaciones de criadores para la conservación, mejora y fomento de las razas puras de ganado de producción [Σχέδιο απόφασης APA/…/2007 για τη θέσπιση βασικών κανόνων για τις επιχορηγήσεις σε οργανώσεις και ενώσεις εκτροφέων για τη διατήρηση, βελτίωση και προώθηση ζώων απόδοσης καθαρής φυλής (προς δημοσίευση στην Επίσημη Εφημερίδα της Ισπανίας (Boletín Oficial del Estado)]. Η εν λόγω τροποποίηση πραγματοποιείται με σκοπό την προσαρμογή των κανόνων που ίσχυαν προηγουμένως (APA/956/2005 της 30ής Μαρτίου 2005 για τη θέσπιση βασικών κανόνων για τις επιχορηγήσεις σε οργανώσεις και ενώσεις εκτροφέων για τη διατήρηση, επιλογή και προώθηση ζώων καθαρής φυλής), προκειμένου να ληφθεί υπόψη η αλλαγή κανόνων που επήλθε από την αντικατάσταση του κανονισμού (ΕΚ) αριθ. 1/2004 της Επιτροπής, της 23ης Δεκεμβρίου 2003, σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρομεσαίες επιχειρήσεις που δραστηριοποιούνται τους τομείς της παραγωγής, μεταποίησης και εμπορίας γεωργικών προϊόντων, στον οποίο βασιζόταν η ισπανική απόφαση, από τον νέο κανονισμό (ΕΚ) αριθ. 1857/2006 της Επιτροπής, της 15ης Δεκεμβρίου 2006, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001.

Εισήχθησαν επίσης ελάσσονες τροποποιήσεις, οι οποίες αντικατοπτρίζουν το γεγονός ότι η απόφαση περί βασικών κανόνων πρέπει να συμμορφώνεται προς τις νέες κανονιστικές διατάξεις του νόμου περί επιχορηγήσεων, ο οποίος εγκρίθηκε με το Βασιλικό Διάταγμα (Real Decreto) αριθ. 887/2006 της 21ης Ιουλίου 2006

Ετήσιες δαπάνες που προβλέπονται στο πλαίσιο του καθεστώτος ενίσχυσης ή συνολικό ποσό της μεμονωμένης ενίσχυσης που χορηγείται στη επιχείρηση: Οι μέγιστες προβλεπόμενες δημόσιες δαπάνες που πρόκειται να χορηγηθούν στο σύνολο των δικαιούχων ανέρχονται σε 14 εκατ. EUR ετησίως κατ' ανώτατο όριο

Μέγιστη ένταση της ενίσχυσης: Το ποσό της επιχορήγησης, είτε πρόκειται για την επιχορήγηση αυτή καθεαυτή, είτε σε συνυπολογισμό με άλλη ή άλλες ενισχύσεις ή επιχορηγήσεις τις οποίες μπορεί να χορηγήσει οιαδήποτε άλλη διοίκηση, δημόσιος φορέας, φυσικό ή νομικό πρόσωπο, δεν μπορεί να υπερβαίνει το 1 εκατομμύριο EUR ανά φυλή, ούτε τα ακόλουθα μέγιστα όρια και ποσοστά:

1. ο επιλέξιμος ετήσιος μεικτός μισθός εκτελεστικού γραμματέα ανέρχεται σε 38 000 EUR κατ' ανώτατο όριο· 25 000 EUR για πτυχιούχο τριτοβάθμιας εκπαίδευσης (μακροχρόνιος κύκλος σπουδών), μηχανικό, κτηνίατρο ή πτυχιούχο ισοδυνάμου επιπέδου· 21 000 EUR για πτυχιούχο τριτοβάθμιας εκπαίδευσης (σύντομος κύκλος σπουδών), τεχνικό ή πτυχιούχο ισοδυνάμου επιπέδου και 18 000 EUR για διοικητικό υπάλληλο·

2. το μέγιστο ποσό για την ενοικίαση χώρων που θα χρησιμοποιηθούν ως γραφεία του γενεαλογικού μητρώου ζώων ανέρχεται σε 22 000 EUR·

Με την επιφύλαξη των ανωτέρω, το ανώτατο ποσό ανά άτομο και ανά ημέρα για τις δαπάνες διαμονής και διατροφής είναι αυτό που αντιστοιχεί στην ημερήσια αποζημίωση της ομάδας 2, όπως προβλέπεται από το Βασιλικό Διάταγμα αριθ. 462/2002, της 24ης Μαΐου 2002, για την επιστροφή δαπανών που πραγματοποιούνται κατά την εκτέλεση καθηκόντων, και το ανώτατο ποσό των οδοιπορικών είναι αυτό που προβλέπεται στο άρθρο 17 του εν λόγω Βασιλικού Διατάγματος.

Όσον αφορά τον εξοπλισμό πληροφορικής, το ανώτατο ποσό ορίζεται στο 20 % του συνολικού ποσού της χορηγούμενης ενίσχυσης.

Οι χρηματοοικονομικές δαπάνες, οι δαπάνες για αμοιβές νομικών και οικονομικών συμβούλων, τα νομικά έξοδα και τα τέλη καταχώρισης, οι αμοιβές εμπειρογνωμόνων για την υλοποίηση του επιχορηγούμενου σχεδίου, οι ειδικές διοικητικές δαπάνες και το κόστος των τραπεζικών εγγυήσεων είναι επιλέξιμες εάν συνδέονται άμεσα με τις δράσεις για τις οποίες χορηγείται η ενίσχυση και είναι απαραίτητες για την κατάλληλη προετοιμασία ή εκτέλεση των εν λόγω δράσεων

Ημερομηνία έναρξης εφαρμογής: Από την 1η Νοεμβρίου 2007

Διάρκεια του καθεστώτος ενίσχυσης ή της μεμονωμένης ενίσχυσης: Έως την 31η Δεκεμβρίου 2013, εκτός από τις επιλέξιμες δράσεις που αναφέρονται στο άρθρο 4 παράγραφος 5 (Ενισχύσεις για την προώθηση της γενετικής βελτίωσης μέσω επενδύσεων σε κέντρα εξέτασης, κέντρα αναπαραγωγής και άλλες εγκαταστάσεις) οι οποίες μπορούν να χρηματοδοτηθούν μόνο έως την 31η Δεκεμβρίου 2011. Η πρόσκληση υποβολής αιτήσεων ενίσχυσης προκηρύσσεται σε ετήσια βάση

Στόχος της ενίσχυσης: Ενισχύσεις σε μικρομεσαίες επιχειρήσεις (εθνικές οργανώσεις και ενώσεις εκτροφέων ζώων απόδοσης καθαρής φυλής) για την ενθάρρυνση των δράσεων για την επιλογή, διατήρηση και προώθηση φυλών του ζωικού κεφαλαίου. Οι εν λόγω δράσεις εμπίπτουν στις διατάξεις των ακόλουθων άρθρων του κανονισμού (ΕΚ) αριθ. 1857/2006:

Σχετικός(-οί) τομέας(-είς): Εκτροφείς όλων των ειδών του ζωικού κεφαλαίου απόδοσης

Ονομασία και διεύθυνση της αρμόδιας αρχής:

Ministerio de Agricultura, Pesca y Alimentación Secretaría General de Agricultura y Alimentación (Dirección General de Ganadería) C/ Alfonso XII, 62 E-28014 Madrid

Διεύθυνση στο Διαδίκτυο: http://rasve.mapa.es/Publica/InformacionGeneral/Legislacion/legislacion.asp

Άλλες πληροφορίες: Οι επιχορηγήσεις θα είναι συμβατές με οιεσδήποτε άλλες επιχορηγήσεις ενδέχεται να χορηγηθούν από άλλες δημόσιες διοικήσεις, δημόσιους φορείς, εθνικούς ή διεθνείς, συνδεόμενους με αυτές ή υπαγόμενους σε αυτές, και άλλα φυσικά ή νομικά πρόσωπα ιδιωτικού δικαίου, εκτός αυτών που αναφέρονται στο Βασιλικό Διάταγμα αριθ. 997/1999, της 11ης Ιουνίου 1999, για την προώθηση των ειδικά προστατευόμενων αυτοχθόνων φυλών που απειλούνται με εξαφάνιση. Ωστόσο, το ποσό της επιχορήγησης, είτε πρόκειται για την επιχορήγηση αυτή καθεαυτή, είτε σε συνδυασμό με άλλες ενισχύσεις ή επιχορηγήσεις τις οποίες μπορεί να χορηγήσει οιαδήποτε άλλη διοίκηση, δημόσιος φορέας, φυσικό ή νομικό πρόσωπο, δεν μπορεί να υπερβαίνει τα όρια που προαναφέρθηκαν και, εν πάση περιπτώσει, τα όρια που θεσπίζονται στον κανονισμό (ΕΚ) αριθ. 1857/2006 της Επιτροπής, της 15ης Δεκεμβρίου 2006, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001.

Σε κάθε περίπτωση, εάν οι δαπάνες που όντως πραγματοποιήθηκαν είναι μικρότερες από τις αρχικά προβλεπόμενες στον προϋπολογισμό ή εάν ελήφθησαν άλλες ενισχύσεις, οι οποίες σωρευτικά υπερβαίνουν τα ποσοστά χρηματοδότησης, η απόφαση τροποποιείται και η ενίσχυση μειώνεται ανάλογα με το προβλεπόμενο στη σχετική απόφαση ποσό και, υπό τον όρο ότι υπάρχουν διαθέσιμα κονδύλια στον προϋπολογισμό, τα ποσά μπορούν να αναπροσαρμόζονται σύμφωνα με τις αιτήσεις που έχουν υποβληθεί, στις οποίες πρέπει να αιτιολογούνται οι προτεινόμενες δράσεις